De Eleonore Condorussi is 1829 vom Theata in Pest aun's Theater an der Wien kumma, wo's aum 13. Mai des Suschen in dem Stückl Der Bräutigam aus Mexico vom Heinrich Clauren geb'n håt. Aum 14. Mai håt's des Käthchen im Das Käthchen von Heilbronn vom Heinrich von Kleist g'spüit. Scho im Septemba von dem Joahr is's fix augaschiat g'wes'n und woa's Pfeffer-Rösel im Stückl Pfeffer-Rösel oder die Frankfurter Messe von da Charlotte Birch-Pfeiffer. Aum 23. Aprül 1830 håt's im Leopoldstädter Theater de Finette in Finette Aschenbrödel oder Rose und Schuh, Zauberspiel mit Gesang und Gruppierungen von da Auguste Schreiber geb'n.